অভিনেতা ঋত্বিকের বাড়িতে দিনেদুপুরে হামলা, কেন!

এ যেন সইফকান্ডের ছায়া! বলিউডের পর এবার কি তাহলে টলিউডে একই ধরনের ঘটনা! টলিউড অভিনেতা ঋত্বিক চক্রবর্তী এর বাড়িতে যিনি দুপুরে দুষ্কৃতী হামলা। সোশ্যাল মিডিয়ার তেমনটাই জানিয়েছেন অভিনেতা। সঙ্গে দেখিয়েছেন সিসিটিভি ফুটেজ।
আকস্মিক ঘটনায় হতভম্ব হয়ে গিয়েছেন অভিনেতা। আচমকাই এক ব্যক্তি ব্যালকনি দিয়ে ঢুকে পড়েছিলেন তাঁর ফ্ল্যাটে। তখন তিনি বই পড়ছিলেন। তারপর একসময় জল খাওয়ার জন্য ফ্রিজের কাছে যেতেই ওই ব্যক্তি তার সামনে হাজির হয়। ঋত্বিকের ভাষায় ধাক্কাধাক্কি হয়, ও ধাক্কা মারে। আমিও ধাক্কা মারি। এরপর অভিনেতা চিৎকার করলে বাড়ির লোক চলে আসে তখন অজ্ঞাত পরিচয় ব্যক্তির দরজা দিয়ে পালিয়ে যায়। এরপর সিসিটিভি চেক করে অভিনেতা ফুটেজটি শেয়ার করেন। দেখা যায় মুখ ঢাকা এক ব্যক্তি সিঁড়ি দিয়ে নেমে যাওয়ার সময় আচমকায় সিসিটিভির সামনে এসে দাঁড়ান তারপর একটি চিরকুট বার করে সিসিটিভির সামনে তুলে ধরেন। যেখানে লেখা ছিল এটুকুই জানাতে এসেছিলাম পরিচয় গুপ্ত আসছে আগামী একুশে ফেব্রুয়ারি ২০২৫ আপনার নিকটবর্তী প্রেক্ষাগৃহে।
এ তো পুরো পূর্বপরিকল্পিত! যেখানে খোদ অভিনেতাই যুক্ত।এক ব্যক্তি সিঁড়ি দিয়ে ঊর্ধ্বশ্বাসে সিঁড়ি দিয়ে নামছেন। হুডি জ্যাকেট পরে মুখে মাস্ক রয়েছে ওই ব্যক্তির। গেট দিয়ে বেরিয়ে গিয়েও আবার ফিরে আসেন। সিসিটিভি ক্যামেরায় স্বইচ্ছায় নিজের মুখ দেখান।
ঋত্বিকের নতুন সিনেমা ‘পরিচয় গুপ্ত’-র প্রচারের অংশ। উল্লেখ্য, ওই ব্যক্তির চিরকুটেও এটাই লেখা ছিল। সঙ্গে ছবি মুক্তির দিনও ঘোষণা করা হয়। আগামী ২১ ফেব্রুয়ারি আসছে ঋত্বিকের নতুন ছবি ‘পরিচয় গুপ্ত’। ভিডিও-র প্রথম অংশ দেখে সকলে চমকে গেলেও শেষের ট্যুইস্টটা এনজয় করেছে সে কথা বলাইবাহুল্য।
এভাবেই নিজের ছবির প্রচার করেছেন পরিচয় গুপ্ত।পরিচালক রণ রাজের পরিচালনায় ঋত্বিক চক্রবর্তী ও ইন্দ্রনীল সেনগুপ্তকে নিয়ে পারিবারিক রহস্যে মোড়া বাংলা ছবি ‘পরিচয় গুপ্ত’। ঋত্বিক, ইন্দ্রনীল ছাড়াও রয়েছেন আরও একঝাঁক তারকা । দর্শনা বণিক, জয় সেনগুপ্ত, অয়ন্তিকা বন্দ্যোপাধ্যায়, প্রদীপ ভট্টাচার্য, রৌনক ভট্টাচার্য তাঁদের মধ্যে অন্যতম । ছবির ফার্স্ট লুক প্রকাশ্যের পর থেকেই বেশ গুঞ্জন চলেছে এই ছবি নিয়ে ।